Elhub er en felles nasjonal database som samler og innhenter måleverdier fra strømkunder via AMS-målere. Her kan strømkunder, strømleverandører og nettselskaper få informasjon om måleverdier og kundenes strømavtaler. Det gjør at strømmarkedet blir mer effektivt, og bidrar også til at prosessen med å bytte strømleverandør går raskere.
Du kan selv logge inn på Elhub for å sjekke dine målerverdier og strømavtaler. Det gjør du enkelt med Bank-ID.
Elhub eies av Statnett, og er et nettverksknutepunkt for måleverdier og kundeinformasjon i Norges kraftmarked. Sammen med AMS-målere bidrar Elhub til at strømmarkedet blir mer digitalisert og effektivt.